3 หุ้นค้าปลีก IT วิ่งคึก! ชี้รับ Sentiment บวกจากเงินบาทแข็งค่า
3 หุ้นค้าปลีก IT วิ่งคึก! ชี้รับ Sentiment บวกจากเงินบาทแข็งค่า นำโดย JMART, COM7 และ SYNEX 
15 ม.ค. 2561

ผู้สื่อข่าวรายงานว่า ราคาหุ้นกลุ่มค้าปลีก IT วิ่งคึก นำโดย JMART, COM7 และ SYNEX เนื่องจากรับ Sentiment บวกจากเงินบาทแข็งค่า โดยบริษัท เจ มาร์ท จำกัด (มหาชน) หรือ JMART ณ เวลา 10.44 น. ราคาอยู่ที่ 20.60 บาท เพิ่มขึ้น 1.10 บาท หรือ 5.64% สูงสุดที่ระดับ 20.90 บาท ราคาต่ำสุดที่ระดับ 19.80 บาท มูลค่าการซื้อขาย 241.18 ล้านบาท โดยราคาหุ้นปรับตัวขึ้นสูงสุดตั้งแต่เข้าซื้อขายในตลาดหลักทรัพย์แห่งประเทศไทย เมื่อวันที่ 25 มิ.ย. 2552
ขณะที่บริษัท คอมเซเว่น จำกัด (มหาชน) หรือ COM7 ณ เวลา 10.49 น. ราคาอยู่ที่ 15.70 บาท เพิ่มขึ้น 0.40 บาท หรือ 2.61% สูงสุดที่ระดับ 15.70 บาท ต่ำสุดที่ระดับ 15.40 บาท มูลค่าการซื้อขาย 30.42 ล้านบาท
ด้านบริษัท ซินเน็ค (ประเทศไทย) จำกัด (มหาชน) หรือ SYNEX ณ เวลา 10.50 น. อยู่ที่ระดับ 15.30 บาท บวก 0.60 บาท หรือ 4.08% ด้วยมูลค่าซื้อขาย 8.50 ล้านบาท
บล.เคจีไอ (ประเทศไทย) ระบุในบทวิเคราะห์ฯ โดยประเมินค่าเงินบาทที่แข็งค่าเมื่อเทียบค่าเงินดอลลาร์สหรัฐฯในขณะนี้ เป็น Sentiment บวกต่อหุ้นกลุ่มนำเข้าสินค้าและวัตถุดิบจากต่างประเทศ (แต่ขายสินค้าในไทย) อย่างกลุ่มขายสินค้าอุปกรณ์ไอที ที่ต้องนำเข้าสินค้า เช่น บมจ. คอมเซเว่น (COM7), บมจ.ซินเน็ค (ประเทศไทย) (SYNEX) และ บมจ.เจ มาร์ท (JMART) เป็นต้น
อนึ่ง เช้าวันนี้เงินบาทเปิดตลาดที่ระดับ 31.90 บาท/ดอลลาร์สหรัฐ แนวโน้มแข็งค่าจากแรงขายดอลลาร์และเม็ดเงินไหลเข้าตลาดพันธบัตร โดยนักบริหารเงินมองกรอบวันนี้ 31.80-32.00 บาท/ดอลลาร์สหรัฐ
 